NÄHTAMATU MAAILM
5.osa Mis saab pärast surma?
Tere tulemast jälle "Nähtamatu maailma" saatesse!
Oleme viimases osas viieosalisest sarjast.
Selles osas käsitleme surma.
Valgustame ka seda, mis juhtub surmas
ja mis ootab Jumala omasid surma järel.
Kuid ka milline on saatana ja tema järgijate osa.
Vaim, hing ja ihu.
Mida sooviksid sellest rääkida?
Me elame oma ajalise elu füüsilises kehas,
aga peale selle on veel kaks teist elementi -
vaim, mis teeb elavaks
ja hing, kus asuvad meie mõttemaailm ja tunded.
Need jäävad, kuigi nähtamatuna,
nagu ka meie teema on nähtamatu maailm,
selle ümber liigume.
Kuna vaim, hing ja ihu on erinevad elemendid,
oleks hea kohe alguses tutvuda 1 Tessalooniklaste 5:23'ga:
"Aga Rahu Jumal ise pühitsegu teid täielikult
ja kogu teie vaim ja hing ja ihu säiligu laitmatuna
meie Issanda Jeesuse Kristuse tulekuks."
Ehk siin on näha need kolm käsikäes käivat elementi.
Kui mõelda sellele, et meil on vaim, hing ja ihu
ja Jumala Püha Vaim on meie vaimus.
Vaim ja hing, kus need asuvad?
On kolm elementi, mis kuuluvad kokku.
Vaim on esimene element.
Kui meenutada, kuidas Jumal meid põrmust lõi,
mis on füüsilise olemuse lõppjärk,
siis me muutume tagasi põrmuks.
Sellest põrmust vormis Jumal kord inimese
ja puhus tema sõõrmetesse eluvaimu.
On suurepärane, et Jumala ainulaadne elavaks tegev vaim
on meis algusest peale olemas
ja seejärel sai inimesest elav hing.
Vaim on siis see, mis teeb elavaks
ja selle kaudu oleme ühenduses Jumalaga.
See on kanal, mis ühendab Jumalaga,
Me palvetame ka vaimus.
Hing on see, kus on meie tunded, aistingute maailm, teadvus, mõistus,
see mida teeme ja õpime.
Hing on arenev element.
Vaim ja hing on eraldiseisvad ja nähtamatud,
kuid vajavad siiski keha, et toimida.
Hing on see, mille pärast võideldakse lõpuni välja.
Hingevaenlane tahab täita meie elu nii,
et Jumala Vaimul ei oleks seal kohta.
Täiesti õige, sa juba vastasidki.
Hingevaenlane tahab meie hinge endale saada.
Kui loeme piiblilugusid või seda, mida Jeesus ise on kinnitanud,
siis just hing on see,
millega rikas mees koges hingeliselt Toonelas
kõiki neid samu asju, mida oli varem tundnud kehaliselt.
Väga tõsine asi.
Kui annan oma elu Jeesusele,
kuid elan ikka seda elu, mida hingevaenlane näitab -
unustan Jumala Sõna, ei hoia ühendust Jumala kogudusega,
võin selle kõik kaotada.
Nii et kui surm paistab, siis see lahendus enam ei kehti.
Tänapäeval õpetatakse ja see on mingis osas ka valdav,
et kord pääsenud inimene on alatiseks pääsenud.
Väidetakse, et kui inimene on kord andnud oma elu Jeesusele,
siis Jumal hoiab inimest mingil kombel kinni.
Inimesel ei ole võimalust loobuda.
Ise olen küll hoopis teisel arvamusel.
Ka Paulus õpetab noort Timoteost selgelt:
"Tea, et tulevastel aegadel mõned loobuvad usust
ja hakkavad järgima eksitavate vaimude
ja kurjade vaimude õpetust."
Ei saa loobuda sellest, mida ei omata.
See on selle õpetuse põhiline sisu.
Inimene, kes on tulnud usule,
ei saa loobuda usust ja hakata järgima midagi piiblivastast.
Peab mõistma, et hingevaenlane ei tule inimkonda eksitama,
kandes avalikult käes pakki: "Eksitamine".
"Teadke nüüd kõik usklikud, siit ma tulen!"
Ta tuleb vaikselt, hiilides, tasapisi,
tuues kogudusse väärõpetusi, mida alguses on raske omaks võtta,
aga millega ta saab siiski jala ukse vahele.
Unustatakse see, mis on evangeeliumis peamine:
kahetsemine, Kristuse poole pöördumine ja Tema järgimine.
Uskumine, et Jeesus on meie isiklik lepitaja.
Tänapäeval ei räägita enam kahetsemisest, vaid usust Jumalasse.
Jaakobus ütleb, et ka kurjad vaimud teavad, et Jumal on olemas.
Inimest ei päästa see,
kui ta ütleb, et ta usub, et Jumal on olemas.
Peab ise oma patte kahetsema, ise Jumala poole pöörduma
ja uskuma, et Jeesus on lepitajaks tema ja Jumala vahel.
Et ta on patune ja vajab päästmist.
Mitte see, et usub Jumalat ja laulab ülistust,
on tore ja tulihingeline,
kuid on täielikult välja jätnud õpetuse Jeesuse lepitustööst.
Seda tehakse tänapäeva kogudustes kahjuks väga palju.
Ei räägita pattudest, veel vähem kahetsusest.
Nüüd lõpuaegadel tuleb seda kahjuks üha enam aktiivselt esile.
Just need lõpuaegade eksitavad vaimud,
kellest räägitakse Piiblis.
Jah, nende eest hoiatatakse.
Kui mõelda terviklikult,
siis kui Jumal vaatab taevast alla, näeb Ta kahesuguseid inimesi -
elavaid ja surnuid.
Ehk siis neid, kes on päästetud ja neid, kes ei ole päästetud.
Ei ole kolmandat rühma, mis sinna vahele mahuks.
Inimene on kas päästetud või kadunud.
Nii need asjad ajas lahendatakse.
Nende lahenduste põhjal on meile antud sõna,
mida peame järgima,
mitte kalduma siia või sinnapoole.
Siin on järgmise teemana surma suremine.
Kas seletaksid seda natuke lahti?
Seda on raske mõista.
See on väga vana termin.
Siin on jutt Aadamale antud Jumala käsust Eedeni aias.
"Näed ühte puud, sellest ei tohi süüa, siis on kõik hästi."
Samal teemal rääkisime ka sarja algusosas.
Inimesel ei olnud vaja midagi teha, ainult alluda Jumala tahtele.
"Aga sel päeval, mil sa sööd..."
Juba see sõnavorm näitab, et Jumal teadis seda ette.
Jumal teadis, et Aadam ei kuula Tema käsku.
"Päeval, mil sa sellest sööd, pead sa surma surema!"
Eeva võttis, andis Aadamale ja sõi.
Aga siis nad veel ei surnud.
Elasid pikalt, sünnitasid lapsi, ehitasid maju,
elasid veel sadu aastaid.
See suremise sõna on natuke raske,
kuna mõistame selle all füüsilist surma.
Kuid siin tähendab see eraldatust Jumalast.
Sinna vahele mahub patt, mis eraldab inimese Jumala tahtest.
Kui inimene elab ajalise elu eraldatuna Jumala tahtest
ning seejärel sureb,
sureb füüsiliselt, eraldatuna Jumalast,
see on see esimene surm.
Kui siis omal ajal ärgatakse surnute ülestõusmises
Jumala valitsustrooni ette ja tõdetakse,
et oled omal ajal elanud oma elu eraldatuna Jumala tahtest
ja oled määratud sellisele surmale,
mis on ette nähtud hingevaenlasele ja tema inglitele.
See ongi see teine surm.
On kaks suremist - ajalik suremine ja igavene surm.
Kusjuures esimene viib vältimatult teiseni.
Meil on selles maailmas siiski võimalus teha see otsus,
et kui me sureme uskudes Jeesusesse,
on meil igavene elu.
Jah, see on lohutav sõnum.
Ei ole mingit kohtuotsust neile, kes on Jeesuses Kristuses.
Ta on andnud lubaduse kanda hoolt omade eest,
nii kaua, kui nemad Temast kinni hoiavad.
Kes nagu annavad selleks loa.
Kes annavad selleks loa.
Tuleb meeles pidada,
et Jeesus ei sundinud meid usule tulema;
ei sundinud tulema ja päästesõnumit vastu võtma.
Saime ise teha oma valiku,
kui olime veel hingevaenlase valitsuse alamad.
See ei suutnud meid takistada usule tulemast,
kuna Jumala Vaim on tugevam,
kuigi meis oli siis vastasvaim.
Seda on hea meeles pidada.
Piiblis on kirjeldus rikkast mehest ja Laatsarusest,
kus on selgelt öeldud ja jutustatud, mis juhtub pärast surma.
See on üks võimsamaid ja liigutavamaid lugusid
elu ja surma vahelistest asjadest ja nende järgsetest asjadest.
Kuigi mõned on väitnud, et see on mõistukõne.
See võib olla mõistukõne, kuid peab meeles pidama,
et Jeesus ise rääkis sellest kui tõest.
Ta rääkis asjadest nagu need hakkavad olema.
Pole tähtsust, kas Laatsarus ja rikas mees
olid tegelikult olemas.
Ise usun, et nad olid.
Kirjeldatakse kahte erinevat inimsaatust.
Kahte vastandlikku inimtüüpi.
Laatsarust kirjeldatakse kui vaest meest,
kasutades selleks kreekakeelset sõna, mille all mõistetakse inimest,
kes pole füüsiliselt suuteline ennast ise aitama.
Näiteks liikumisvõimetu või nii nõrk, et ei suutnud toidupurugi vastu võtta,
mis laualt langesid.
Öeldakse veel, et koeradki lakkusid tema paiseid.
Lähis-Idas on koer väga madalal astmel.
Rikka mehe teenijad nägid seda, nad ilmselt tundsid Laatsarust.
Nad ei tahtnud talle süüa anda.
Küsisid võib-olla peremehelt, kas võib talle almuseid viia.
Rikas mees keelas selle ära, las parem sureb.
Kui Laatsarus sureb, öeldakse, et inglid viisid ta Aabrahami juurde.
Räägitakse mõlema füüsilisest kehast.
Laatsaruse keha ilmselt põletati orus nagu teistegi vaeste omad
ja seal põles igavene tuli.
Rikka mehe keha arvatavasti balsameeriti,
pandi koopasse ja veeretati kivi ette.
Peeti peied, sest "heategija" oli surnud.
Sinna jäid nende füüsilised kehad, mitte aga vaim ja hing.
Piibel ütleb, et vaim läheb Jumala juurde, kes on selle andnud.
Ei räägita pelgalt usklikest, vaid kõikide inimeste hingedest.
Paljud arvavad ja ma ka ise arvan nii,
et kui inimene sureb - olgu ta siis usklik või mitte,
jõuab tema vaim Jumala autrooni ette,
kus tehakse kohtuotsus, kummale poole ta läheb.
See ei ole piiblivastane arvamus.
Rikas mees satub manala halvemasse osasse.
Ta nägi Aabrahami, keda ta ei tundnud,
kuna nende vanusevahe oli vähemalt 1000 aastat,
kuid ta sai aru, kes see on.
Ta nägi Laatsarust heades oludes.
Ta ise oli halvemas paigas.
Tal olid vaevad, oli janu ja kuumus; kõik oli halb.
Ta nägi, sai suhelda, kuulis ja tundis.
Tal olid alles kõik need omadused, mis füüsilises kehas.
Lugu jätkub, kui mees tahab vaeveldes värskendust saada.
Ta hüüab Aabrahamile,
et too käsiks Laatsarusel tema juurde tulla ja kasta ta keelt.
Ta ei hüüdnud Laatsarust, vaid Aabrahami, et see kamandaks.
"Poeg meenuta, et sinu elu oli hea, Laatsarusel aga paha
ja nüüd ta saab lohutust oma vaevadele."
Vestlus jätkub ja Aabraham ütleb,
et neid lahutab nii sügav kuristik mida keegi ületada ei saa.
Kui väga ka ei üritaks.
Kindlasti leiduks neidki, kes tahaks pääseda Aabrahami ligi,
kuid see pole võimalik.
Seejärel meenuvad mehele isakoju jäänud 5 venda
ja ta palub saata Laatsaruse neid hoiatama,
et vendi ei tabaks sama saatus.
Sellest on näha, et mehel nupp nokkis
ja ta teadis, et ta vennad on elanud samasugust elu kui ta isegi
ja jõuavad seetõttu peale surma samasse paika, kus ta isegi on.
Nii oli tal mure oma vendade pärast,
mistõttu ta tahtis, et Laatsarus läheks neid hoiatama,
et nad ometi võiks pöörduda ja meelt parandada.
Kuid Aabraham vastas seepeale:
"Neil on Mooses ja prohvetid, kuulaku neid!"
Kuid mees on vankumatu ja palub saata surnute seast Laatsaruse,
et tema ülestõusmisest sünniks meeleparandus.
Ta oli täiesti veendunud, et kui ta vennad näevad Laatsarust,
keda nad ju ka tundsid ja kes oli lebanud nende ukse ees,
kerjates toitu ja olles osa ühiskonna heidikutest.
Ta arvas, et kui keegi selline mees tõuseks surnuist,
oleks see vendadele piisavalt suur tõestusmaterjal.
Aabraham aga hoiab oma liini ja vastab,
et kui nad ei usu Moosest ja prohveteid,
ei usuks nad ka, kui surnu tõuseks üles.
Võimas prohvetlik sõnum, kui meenutada Jeesuse saatust.
Ta tegi suuri imesid ja tunnustähti, kaasates tuhandeid end järgima,
kuigi oli oma õpetuste poolest täiesti uudne ja radikaalne.
Samas, kui Ta suri, oli Ta täiesti üksi, sest Ta jüngrid olid hüljanud Ta.
Samas ei toonud Temagi surnuist ülestõusmine
kaasa massilist äratust.
Selles jutustuses on tõepoolest suuri elemente.
Lugedes libisetakse sellest kergelt üle, ilma et peatutaks.
Mida siin siis tegelikult öeldakse?
Mida see tähendab tänapäeva inimestele?
Nii see kahjuks on.
Loetakse tõesti liiga kiiresti ja ei süveneta,
milline sõnum selles peitub.
Siin on väga võimas vastandamine.
Olen üle 40 aasta olnud usus, aga suudan meenutada ainult 1 jutlust,
mis on käsitlenud seda vastasseisu.
Elu, surm ja sellele järgnev.
Kas surnud ilmuvad elavatele?
Siit tuli juba osaliselt vastus.
Käsitlesime seda teemat natuke juba eelmises osas.
Nõid manas esile Saamueli vaimu.
Vastus sellele on ei, surnud ei saa ilmuda elavatele.
Sinna vahele on asetatud joon.
Sest muidu oleks see rikas mees öelnud,
et läheb ise teisele poole oma vendi hoiatama,
kui see võimalik oleks olnud.
Aabraham ütles, et see on võimatu - siit ei minda sinna ja sealt ei tulda siia.
Kes siis ilmuvad?
Vaieldamatult on selliseid vaime kohatud.
Tean mitut juhtumit, kui surnu on ilmunud, rääkinud
ja andnud elavatele sugulastele viiteid.
Kes siis ikkagi on ilmunud?
Uskliku vaim ei ilmu ei usklikule ega uskmatule.
Saamueli ja Sauli juhtum oli erand.
Jumal kasutas seda vaid näitena ja vastaspoolel oli naisnõid.
Need on kurjad vaimud, kes ilmuvad.
Peab arvestama sellega,
et hingevaenlane tunneb kõiki inimese sügavamaid omadusi ja elu;
ta teab, kuidas ta on rääkinud ja käitunud.
Kummitusjutud, mida on väga palju, kuuluvad just siia alla.
Need on kurjad vaimud, kes kuuluvad just siia alla.
Need on pahad vaimud, kes tahavad hirmutada või eksitada,
mitte inimese vaim.
Inimese vaim on seal, kus ta peab olema.
Kurjad vaimud võivad kõike jäljendada.
Nemad ongi need "surnute hinged", kummitused ja vaimud,
kes ilmuvad ja hirmutavad inimesi.
Kurjad vaimud ei ürita kunagi midagi head teha.
Jumala pühad ja head inglid on nende vastaspoolel.
Mis on pärast surma?
Milline on sinu käsitlus asjast?
See aeg, millele Jeesus viitas rikka mehe ja Laatsaruse loos,
oli enne Tema füüsilist surma Kolgatal ja ülestõusmist.
Ta ise käis manala halvas osakonnas ja nagu öeldakse,
jutlustas vangis olevatele hingedele.
Algtekst ütleb, et Ta hoopis kuulutas, et surm on võidetud.
Seejärel öeldakse, et Ta astus üles ja võttis vange saagiks.
Suur osa õpetlastest ja uurijatest tõlgendab seda,
et Jeesus tühjendas selle koha hea poole vaimudest
ja viis nad üles 3-ndasse taevasse, Paradiisi, ootama ülestõusmist.
Seda, mis juhtub pärast 1000 aastase rahuriigi moodustamist.
Ise arvan sama, et meie, usklikud, pääseme pärast surma taevasse,
ehk siis 3-ndasse taevasse ehk paradiisi.
Need, kes uskmatuna surevad, satuvad manalasse.
Mingit täpsemat pilti Piibel sellest ei anna.
Füüsiliselt surnute vaimud tõusevad üles, kui hauad avanevad
ja me tõuseme koos Jeesusega üles pilvedele peale Suurt Ülestõusmist,
saades olla koos Jumala Tallega
ja pöörduda tagasi 1000 aastasesse rahuriiki.
See on tõotus neile, kes usuvad.
Mis puutub uskmatutesse,
siis pean ütlema, et ma ei kadesta nende olukorda.
Nad lähevad paika,
mille Jumal on valmistanud pimeduseinglitele ja Luciferile.
See on lõplik paik, mille nad saavad pärast teist surma.
Aga meile, kes me siin oleme,
meile on antud luba palvetada oma hinge eest
ja kõikide lähedaste eest, et jääksime uskuma Jeesusesse.
Palvetada inimeste eest, et nad leiaksid tee Jeesuse juurde
tema ristisurma ja vere kaudu.
Oleme nüüd jõudnud oma saatesarja 5 osa lõppu.
Mõtlesin, et kui kellelgi on tekkinud küsimusi,
võib neid meile saata.
Teeksime sellest siis veel ühe saate.
Kuid vaatame hiljem, kui olete meile küsimused läkitanud.
Suur tänu Pekka!
Tänan, et olen ka ise saanud palju õppida
koos sinuga seda saadet tehes.
Õnnistusi ja jõudu sulle!
Aitäh sulle, kallis vaataja ja sulle, kes sa tahad järgida Jeesust.
Võta julgelt Jeesus vastu!
Tema imeline riik on meile kõigile avatud!
Nägemiseni!
Tõlge: Airi Kaljukivi